Pogledajte se.
Običan ste kotačić u stroju.
Šljakeri su zapeli u poštenom životu.
Igraju po pravilima
i uvijek ih sjebu.
Pokušali ste sve raditi kako treba,
ali sve je okrenuto protiv vas.
Mogu vam pokazati kako ćete steći novac,
moć i poštovanje kojih ste tako dugo bili lišeni.
Sve je to u ovom priručniku.
Taktike kojima se najmoćniji svjetski šefovi mafije koriste
kako bi ovladali svojom sudbinom.
Ubojstvo po ubojstvo.
AL CAPONE PRONAĐI SVOJ POSAO IZ SNOVA
FRANK LUCAS IZGRADI BOLJE POSLOVANJE
SALVATORE RIINA OSTVARI DOMINACIJU ZASTRAŠIVANJEM
JOHN GOTTI NEMOJ SOLIRATI
WHITEY BULGER IGRAJ NA DUGE STAZE
Naravno, takav život nije za svakog.
Ali slijedite njihov primjer pa ćete se naučiti koristiti tim oruđem
i ubojito dobro zaraditi.
KAKO POSTATI ŠEF MAFIJE
Kad kažem šef mafije,
na što pomislite?
To je doslovno!
Šef mafije je netko tko zna pobijediti sustav.
Šef mafije je zapravo direktor neke organizacije.
Neke su organizacije vrlo velike,
a neke mnogo zarađuju.
A kad nastanu problemi…
S njima se svakojako nosimo.
To radimo zastrašivanjem.
Divlji smo!
Gangsterski giganti
čije organizacije okrenu dva trilijuna dolara na godinu
shvaćaju važnost strukture,
odnosa s javnošću i diversifikacije portfelja.
IZNUDA, DROGA, KOCKANJE, OTMICA, PRIJEVARA, REKETARENJE, UBOJSTVO
Prije negoli se razmašeš kao šef,
moraš slijediti upute priručnika za uspon korporativnom ljestvicom.
A malo se tko popeo tako visoko
i tako brzo kao sin brice iz Brooklyna
koji je izrastao u uzor svim gangsterima.
Evo ga! Glavom i bradom!
Al Capone.
S 30 godina
Al Capone je bio kralj čikaškog podzemlja
i vodio golemo kriminalno carstvo
koje je zarađivalo više od 100 milijuna dolara.
1,7 MILIJARDA U DANAŠNJEM NOVCU
I za sobom ostavljalo trupla po cijelom Vjetrovitom Gradu.
Njegovi prvi koraci
bit će vam prva lekcija u usavršavanju.
Želite biti uspješni onako kako to samo šef može biti. Želite!
Spremni za pokretanje svog carstva?
TAKTIKA OSTVARITE SVOJ POTENCIJAL
Da bi bio uspješan šef mafije, moraš to silno htjeti.
Moraš biti ambiciozan. Moraš biti pametan i dobro motivirati,
a katkad i zastrašivati kako bi te slušali.
Kao i u svemu, razvijanje niza vještina
zahtijeva vježbu
i usredotočenost na cilj.
Mafija je privlačila ljude koji su tražili put do uspjeha.
Nisu bili obrazovani.
Nisu mogli ići na fakultet pa bi pomislili:
„Mogu nekog opljačkati ili istući.”
A tko to cijeni?
Organizirani kriminal.
Kao što ćete vidjeti,
većina velikih bosova potencijal je rano počela ostvarivati.
Bivšeg njujorškog bosa Johna Gottija uhitili su pet puta
prije njegovog 21. rođendana.
A kao klinac zamalo da nije ostao bez nožnih prstiju
kad je pokušao ukrasti miješalicu za beton.
Tako je nastao taj prepoznatljivi hod.
Sicilijanski bos Salvatore Riina sudjelovao je u ubojstvu
sa samo osam godina,
kad je pomogao ubiti sindikalca koji je javno uvrijedio Riinina šefa.
A kao tinejdžer,
osnivač narkokartela iz Medellína osvjetlao je obraz majci učiteljici
prodajući lažne diplome i falsificirajući ocjene.
Mladi Al Capone također je bio darovit po pitanju umjetnosti kriminala.
BROOKLYN, NEW YORK
Capone je dijete useljenika.
Prvo je došao njegov otac. Bio je brijač u Brooklynu.
U Italiji su proizvodili tjesteninu.
Capone to nije naslijedio. Caponea kriminalca stvorila je Amerika.
Imao je dobre ocjene dok je pohađao školu.
Ali odustao je u 6. razredu,
možda zbog okršaja s učiteljem.
Ili mu je dodijalo i htio je zarađivati.
Vrlo brzo
Al Capone je otkrio nešto u što može uložiti svoj poduzetnički duh.
Jedne godine za rođendan
otac mu je darovao ono o čemu sanja svako dijete.
Pribor za čišćenje cipela.
Dok je Al čekao mušterije,
za oko mu je zapeo puno unosniji posao
kojim se bavio lokalni gangster Don Battista Balsamo.
Caponea se to dojmilo
i nadahnulo ga.
Idući dan uposlio je dva bratića
kako bi pomogao svom poslu
zlostavljanjem konkurencije.
Mali Capone rekao je dječaku da će, ako ne želi probleme,
morati plaćati.
„Svaki tjedan?”, pitao je klinac.
„Ne, naravno”, odgovorio je Capone.
„Svaki dan.”
Tu se vidjelo koliko je on snalažljiv.
To nam je pokazalo da zna što radi, da je ambiciozan, da ima ideje
i poslovno razmišljanje
kao stvoreno za organizirani kriminal.
Naravno, lako je pokazati da imaš sve što trebaš za uspjeh,
ali nikad nećeš postati šef mafije ako ne nađeš pravi smjer.
Priručnik će pokazati kako se to radi.
TAKTIKA UČI OD NAJBOLJIH
Možete vi misliti da ste najpametniji i najžilaviji.
Ali nitko se u kriminalu ne može probiti sam.
Trebat ćete mentora.
Važno je da nađete nekog tko vjeruje u vas i želi vas podučiti
jer ulazite u vrlo opasan svijet.
Ako se povežete s pogrešnima, nećete dugo izdržati.
No nije lako naći dobrog učitelja.
Ne možete nekom tek tako reći da želite biti poput njega.
Netko ti mora reći da to možeš,
a onda moraš učiniti sve ono što moraš
kako bi se dokazao i tako to ide.
Al Capone posvećenost je priručniku pokazao tako
što je našao, ne jednog, nego dvojicu mentora.
Johna Torrija smatrali su genijem podzemlja.
Bio je kriminalac, naravno,
ali u zanimanju koje je odabrao smatrali su ga vrlo pametnim.
Svi klinci na ulicama Brooklyna i u Caponeovoj četvrti znali su tko je Torrio.
Kad ga je Capone upoznao, Johnny Torrio rekao mu je:
„Ako zatrebaš posao, javi se.” To je bila velika stvar.
Capone je za njega počeo raditi sitne poslove, poput dostave pištolja
i skupljanja novca iz lokalnih bordela.
Torrio je bio poput oca Alu Caponeu.
Mladi Capone od njega je naučio sljedeće.
Dobro se odijevaj.
Ne govori puno.
A kad je riječ o preživljavanju na vrhu,
ne zaboravi, novac je moć.
Mladi mafijaši znaju biti puni sebe.
Misle da sve znaju. Capone je Torriju došao skrušeno.
A što se drugog mentora tiče,
Capone je slušao i lekcije ovog tipa.
Najvećeg bruklinškog reketara Frankieja Yalea.
Frankie Yale bio je vrlo nasilan.
Jedan od najopasnijih ljudi u New Yorku.
To što se Capeone nije bojao
i što je htio raditi s tim tipom puno vam govori o njemu samom.
Capone je od Frankieja Yalea naučio neke druge vještine.
Uvijek pokaži da se ne šališ.
Ne daj da te nadjačaju.
I potrudi se da svi znaju za tebe.
Kad je Capone počeo raditi u lokalu Frankieja Yalea,
Harvard Innu na Coney Islandu,
iskoristio je tu priliku da pokaže kako je dobar učenik.
GODINA 1918. 8 G. PRIJE NEGOLI JE CAPONE POSTAO ŠEF
19-godišnji Capone odrađivao je staž u lokalu.
Jedne noći za oko mu je zapela jedna žena.
Pokušao ju je šarmirati.
Pa opet.
Kad nije uspio, odlučio se ma izravniji pristup.
Njezinu bratu Franku Gallucciju,
suradniku njujorškog mafijaša Luckyja Luciana, tad je prekipjelo.
Mnogo krupniji Capone ga je nadjačao.
Galluccio izvlači nož
i poreže Alovo lice.
Capone, sad s doživotnim ožiljkom,
želi osvetu.
Ali Frankie to ne dopušta.
Ne želi da njegov učenik izazove rat
koji bi obojicu mogao uništiti.
Capone ga je poslušao i odstupio,
ali poslije se još slađe osvetio.
Galluccio mu je postao potrčko.
Capone je puno toga naučio od svoje dvojice mentora,
upio je sve lekcije koje je dobio od njih.
Mentorstvo Frankieja Yalea vjerojatno mu je pomoglo da preživi adolescenciju.
Bavio se opasnim poslom,
ali na njega su pazili moćni ljudi.
Sad kad ste postavili temelje budućnosti
vrijeme je da ugazite vlastiti put.
Popet ću se na sam vrh.
Kako biste se izdvojili iz gomile, morate dokazati da ste rođeni vođa.
A to ćete najbolje pokazati unosnom idejom.
TAKTIKA SAMI STVARAJTE SVOJU SREĆU
Želite doći na vrh?
Morate im donositi mnogo novca.
Morate imati neki plan za to.
I ništa ne smije stati na put ostvarenju vaše financijske vizije.
Vjerujte Alu Caponeu.
CHICAGO 1920. 5 G. PRIJE NEGOLI JE CAPONE POSTAO ŠEF
Capone je otišao u Chicago
jer je vidio priliku da postigne nešto više.
Chicago je veliki grad,
u koji dolazi tik prije uvođenja Prohibicije.
Poslije 1. svjetskog rata najbolji umovi Kongresa
zaključili su da ključ američke moći i prosperiteta
leži u zabrani alkohola.
Capone je bio jako skeptičan prema tome kako će Amerikanci prihvatiti trezvenost.
Capone je shvatio da ljudi neće prihvatiti taj zakon.
I tada počneš razmišljati kao poslovni čovjek.
Kako to iskoristiti? To je ključno.
Shvatio je da može zaraditi milijune
jer potrošači to žele i mi ćemo im to omogućiti.
Ta hladna čaša prilike koju mu je servirala vlada
zvala se krijumčarenje.
I bilo je opcija za svačije nepce.
Ako volite viski, mogli ste ga prodavati kao lijek.
Na liječnički recept svaki se pijanac mogao nalokati.
Ili ste mogli smisliti kreativna rješenja za krijumčarenje cuge iz Kanade.
Ako ste voljeli slatka pića, krijumčarili su i rum.
Brodovima su dovozili najfinija pića iz inozemstva.
Ali pivo je bilo pjenasto rješenje za još veću zaradu.
Krijumčari su zauzeli zatvorene pivovare.
Kad bi došli murjaci, nagovorili bi ih da zažmire na to.
Koristili su se lukavim sredstvima i samo gledali kako novac pritječe.
Ako ste zbilja htjeli zaraditi gomilu novca,
mogli ste sve.
Ubrzo po dolasku u Chicago
i obnavljanju veze s nekadašnjim mentorom Torriom,
Capone se okrenuo pokretanju velike krijumčarske operacije.
Capone je u početku bio Torriov gorila.
Ali Johnny Torrio počeo je shvaćati
da je Capone i sjajan poslovni čovjek,
pametan i karizmatičan vođa za kojeg će ljudi htjeti raditi.
No na putu do ostvarenja Caponeove vizije
našla se zapreka.
Glavni čikaški gangster i Torriov tadašnji šef,
Veliki Jim Colosimo.
Veliki Jim Colosimo ne želi krijumčariti alkohol.
Zadovoljan je restoranom, bordelom i kasinom.
Nije htio riskirati proširenjem poslova.
Capone ne bi dopustio da mali umovi koče velike ideje.
On i Torrio morali su se nekako snaći.
Tad su odlučili da Veliki Jim mora otići.
Budući da je ulog bio velik,
Capone nije kanio bilo kome prepustiti da kokne Jima.
Znao je koga mora nazvati.
Svog drugog mentora i bivšeg šefa iz New Yorka, Frankieja Yalea.
Capone organizira detalje i nudi Yaleu 10 000 dolara za taj posao.
To je današnjih oko 150 000.
Slijedeći Caponeove upute,
Yale je ušao u restoran i zauzeo položaj.
Nešto prije 16 h
Colosimo je došao na sastanak sa suradnikom,
no on se nije pojavio.
Colosimo je pošao prema telefonu kako bi doznao što je
i tako ušao u klopku.
Veliki Jim dobio je metak iza uha i umro na licu mjesta.
To je uzdrmalo čikaško podzemlje
i omogućilo Caponeu da ostvari svoju krijumčarsku viziju.
U sljedeće tri godine
Capone i Torrio preuzimaju devet velikih pivovara.
Ubrzo je postalo jasno da su oni najveći igrači.
Da oni kontroliraju taj posao.
Tim pivovarama, prije u vlasništvu zakonitih tvrtka,
sad upravljaju njih dvojica.
Caponeova strategija Torriov je biznis pretvorila u kriminalno carstvo
koje je zarađivalo najmanje tri milijuna na godinu.
Današnjih 51 milijun.
Uklanjanje Colosima ima još jednu prednost.
John Torrio popeo se na vrh čikaškog podzemlja.
A Capone je bio odmah do njega.
Ni kad postanete prijestolonasljednik
put do vrha ni u kom vam slučaju još nije zajamčen.
Kako onda možete očuvati svoj položaj?
TAKTIKA ODRŽAVAJTE ODNOS SA ŠEFOM
Kad postanete šef mafije, vi o svemu odlučujete.
Da mi to više nikad nisi rekao!
No za promaknuće je nešto važnije od svega.
Odanost.
Znaš svoje mjesto.
Ako trebaš igrati lijevo, igraj lijevo, jebote!
Ako ti je posao da četvrtkom skupljaš novac od kartanja,
radi svoj posao.
Radi što ti kažu.
Kako se bližilo Caponeovo vrijeme,
svakako je dobro pazio da njegov šef Torrio zna da je on uz njega.
Bio je mlad i još je učio zanat.
Donosio je zaradu.
U to vrijeme nije izgledao kao netko
tko bi bio spreman preuzeti vodstvo svega.
Ali u podzemlju
život brzo protječe.
PIVSKI RATOVI
Pivski ratovi u Chicagu
bili su zapravo sukobi suparničkih banda krijumčara.
Bilo je puno nasilja u toj borbi za teritorij.
Bilo je ubojstava, ubojstava iz osvete.
Jedan veliki sukob bio je između Torrija i Caponea s juga
i njihovog konkurenta sa sjevera,
Deana O'Baniona,
cvjećara.
Dean O'Banion počeo se ubacivati na Torriov teritorij.
Torriju je to tad dodijalo.
Kao odanom vojniku
Caponeu je bilo jasno što mora učiniti i koga će zvati.
Nazvao je Frankieja Yalea i naručio novo ubojstvo.
O'Banion je radio u cvjećarnici.
Ušli su neki tipovi koje on nije poznavao.
Jedan od njih bio je Yale.
Srdačno ih je pozdravio.
Tad je dobio tzv. čikaško rukovanje.
Primili su ga za ruku, povukli i pucali mu u trbuh.
Riješili su se jedne prijetnje,
ali O'Banion je imao puno prijatelja.
Poslije O'Banionova ubojstva Capone je postao oprezniji.
Okružio se tjelesnim čuvarima.
Torrio nije bio zabrinut.
Poslije odlaska u kupovinu on i žena vratili su se kući,
gdje su ih čekali O'Banionovi ljudi.
Pogodili su Torrija pet puta,
ali preživio je.
Dok se Torrio oporavljao,
Capone je iskoristio priliku da pokaže odanost.
Capone je sjedio uz Torrija u bolnici
i pazio da ga nitko ne dođe dokrajčiti.
Bio je odan i pazio na Torrija.
Alovo strpljenje i odanost su se isplatili.
Kad se Torrio oporavio,
rekao je Caponeu da se povlači u New York u mirovinu,
što je značilo da je Capone, sa samo 26 godina,
postao šef čikaškog podzemlja.
Šest godina poslije dolaska u grad Al Capone postao je šef mafije u Chicagu.
No medeni mjesec nije dugo trajao.
Slijedeći priručnik kako biste dobili posao svojih snova
iskoristili ste talent za kriminal,
pokupili dobre lekcije,
dokazali da možete zaraditi
i utrli put do uspjeha.
Ali sad kad to imate,
ljubomorni konkurenti htjet će vas srušiti.
Ako želite preživjeti dolazeću oluju,
sljedeća lekcija itekako će vam pomoći.
TAKTIKA OBRANITE SVOJU TITULU
Na vrhu ste lanca prehrane,
ali samo jer pitanje vremena kad će vas okružiti lešinari.
Svi na ulici žele vam oduzeti to što imate
i to stalno morate štititi.
A to najbolje činite nasiljem.
Ovi drugi novopečeni bosovi bi se složili.
Samo dva mjeseca nakon što je Nicodemo Scarfo postao šef u Philadelphiji,
okomio se na konkurente iz grčke mafije
i navodno dao šefa Chelsaisa Bourasa i njegovu curu ubiti u restoranu,
kako bi preuzeo trgovinu drogom.
Kad se zapovjednik yakuze Hiroshi Yamamoto
odvojio od najveće japanske kriminalne organizacije Yamaguchi-gumi
kako bi osnovao svoju grupu, prvo je ubio suparnika Masahisu Takenaku,
koji ga je istisnuo u borbi za položaj Kuma.
Vic Orena godinu je dana bio šef obitelji Colombo
kad je financije obitelji osigurao ubojstvom Thomasa Ocere,
koji je bio optužen da je krao zaradu od obiteljskog posla.
Pivski rat je bjesnio.
Više od 500 čikaških gangstera pobili su ljudi iz podzemlja.
Ambiciozni konkurenti htjeli su mu upropastiti posao
pa se prvu godinu šefovanja Capone stalno borio za preživljavanje.
Ako nanjuše slabost,
napast će vas, ubit će vas, neće odustati
dok vam ne uzmu ono što žele.
Kad se to što ste stvorili nađe u opasnosti, morate poslati poruku.
Dan je 27. travnja 1926. g.
Suparnički krijumčari Myles i Bill O'Donnell
hrabro su pošli na piće
na Caponeov teritorij.
Ubrzo su im se pridružili prijatelji.
O'Donnelli su tjednima pokušavali omesti Caponeov posao
omalovažavajući kvalitetu njegovih pića.
Kad je Capone doznao da to rade na njegovom teritoriju,
odlučio je da taj izazov nikako ne može ignorirati.
Rekao je svojima da otrče onamo
i Capone je prekinuo zabavu.
Braću su ranili, ali uspjeli su pobjeći.
Jedan njihov prijatelj nije te sreće.
Ni Capone nije imao sreće
jer je tad ubio zamjenika državnog pravobranitelja
Williama McSwiggina.
Capone najvjerojatnije nije znao
da je McSwiggin s tim tipovima.
Kad su shvatili koga su ubili,
svi su se uspaničili.
To nije bio samo još jedan mrtvi gangster.
Caponeu se pokušaj da učvrsti moć obio o glavu
jer je cijela čikaška policija pošla u lov na novog šefa.
Murja je pojačala pritisak
i pozatvarala sve lokale.
Capone se skrio.
Capone je izdaleka pratio hajku na sebe
i gledao kako njegova slava raste.
Capone je tad odlučio da mora izaći iz sjene
i oduprijeti se.
Sazvao je presicu.
U Chicago se vratio na stubama sudnice
i rekao im da je Billy McSwiggin, državni tužilac, bio njegov čovjek.
Da ga je on plaćao.
„Zašto bih ubio McSwiggina? Bio mi je drag. Dobro sam ga plaćao i isplatilo se.
„Ako murja želi razgovarati o tome, evo me.
Imate li pitanja?
Vodim mafiju i rado ću govoriti o tome.”
Capone je otvoreno rekao da je kralj čikaške mafije.
U tom je trenutku ušao u legendu.
Poslije toga cijela je nacija počela pratiti Caponeov život.
I ostao je u središtu pozornosti
pet krvavih i slavnih godina,
sve dok ga nisu uhitili zbog onog što vlada nikom ne prašta.
Utaje poreza.
Caponeovo sjajno svladavanje ovog poglavlja priručnika
s ulice ga je uzdiglo do samog vrha.
Možda morate steći bogatstvo bez Caponeovog osjećaja za pravi trenutak.
Ali za to trebate dobar poslovni plan.
Plan koji uvodi revoluciju u industriju i pomaže vam u izgradnji carstva.
Vaš vodič u iduće poglavlje.
Heroinski tajkun Frank Lucas,
koji je pokazao da se na popis Fortune 500 može doći na više načina.
Spremni za zgrtanje velike love?
Prijevod titlova: Ivan Zorić